KOMISIJAS ZIŅOJUMS EIROPAS PARLAMENTAM UN PADOMEI PAR PANĀKUMIEM ATBALSTA ATSAISTĪŠANĀ /* COM/2013/0617 final */





KOMISIJAS ZIŅOJUMS EIROPAS PARLAMENTAM UN PADOMEI PAR PANĀKUMIEM ATBALSTA ATSAISTĪŠANĀ 1. Ievads Sākot ar 2003. gada reformu, tiešie maksājumi tiek pakāpeniski atsaistīti no lauksaimnieku lēmumiem par ražošanu, tādējādi veicinot orientēšanos uz tirgu un kāpinot ES lauksaimniecības konkurētspēju. Tajā pašā laikā vides un sociālu apsvērumu dēļ dažas ierobežotas iespējas saņemt saistīto atbalstu ir saglabātas, ņemot vērā vajadzību pēc raita pielāgošanās procesa un lauksaimniecības lomu sabiedrisko labumu nodrošināšanā, uzturot ilgtspējīgu saimniekošanu laukos visā ES[1]. Ietekmes novērtējumā, kas pievienots veselīguma pārbaudes priekšlikumiem, ir analizēta 2003. gada reformas ietekme un apsvērtas trīs iespējas, kā virzīties uz konkurētspējīgāku lauksaimniecību: a) pašreizējās situācijas saglabāšana; b) atbalsta pilnīga atsaistīšana; c) selektīva atsaistīšana. Analīze parādīja priekšrocības, kādas ir virzībai uz ciešāku orientēšanos uz tirgu, un vienlaikus arī atklāja dažos reģionos pastāvošos riskus, jo īpaši tos, kas saistīti ar zīdītājgovju ekstensīvu audzēšanu un aitas gaļas nozari, kurās jo īpaši vides apsvērumu dēļ būtu lietderīgi saglabāt ar ražošanu daļēji saistītu atbalstu[2]. Šāda pieeja ir atspoguļota attiecīgajā Padomes regulā[3]. Prezidentvalsts galīgajā kompromisa dokumentā par veselīguma pārbaužu priekšlikumiem[4] ir ietverta šāda deklarācija: “Komisija līdz 2012. gada 31. decembrim sagatavos ziņojumu Padomei par pašreizējo stāvokli, īstenojot “veselības pārbaudi”, it īpaši attiecībā uz atsaistīšanas panākumiem.” Šā ziņojuma mērķis ir izpildīt šo apņemšanos, izklāstot faktus par jaunākajiem atsaistīšanas pasākumiem un kvantificēt tos, izsakot kā tiešo maksājumu relatīvo daļu. 2. Situācija atbalsta atsaistīšanā 2009. pieprasījumu gadā 2003. gada reformas rezultātā 2009. pieprasījumu gadā atbalsta atsaistīšanā jau bija panākts ievērojams progress: tiešo maksājumu[5] bruto kopsummas (t. i., pirms modulācijas) procentuālā daļa, kas bija pieejama atsaistīto maksājumu piešķiršanai ES-27 dalībvalstīs, bija 86 %, dažās dalībvalstīs sasniedzot gandrīz 100 %, bet citās tikai 69 %. Veselīguma pārbaudes rezultātā pieņemtās Padomes Regulas (EK) Nr. 73/2009 2. apsvērumā bija secināts, ka pieredze, kas gūta, īstenojot [2003. gada reformu], liecina par to, ka daži atbalsta mehānisma elementi ir jāpielāgo. Jo īpaši būtu jāpagarina tiešā atbalsta atsaistīšanas termiņš (..). Turpmāk īsumā aprakstīti atsaistīšanas pasākumi, par kuriem tika panākta vienošanās, kā arī to ietekme uz atsaistīšanas tempu. 3. Atsaistīšanas pasākumi, par kuriem lēmums bija pieņemts jau pirms veselīguma pārbaudes Vispirms ir vērts atgādināt, ka atbalstu par tabaku, kas paredzēts Padomes Regulas (EK) Nr. 1782/2003 10.c nodaļā, jau pirms veselīguma pārbaudes bija paredzēts piešķirt tikai līdz 2009. pieprasījumu gadam ieskaitot. Bruto kopsumma, kas 2009. pieprasījumu gadā bija pieejama saistītā atbalsta piešķiršanai par tabakas ražošanu, sasniedza 321 miljonu euro. Sākot no nākamā gada, 50 % no kopsummas, kuru veidoja tabakas nozarei paredzētais atbalsts, kas iekļauts no ražošanas atsaistīto un ar ražošanu saistīto tiešo maksājumu finansējumā, saskaņā ar lauku attīstības programmām tika darīti pieejami kā Kopienas atbalsts pasākumiem tabakas audzēšanas reģionos. Otra puse tika integrēta vienotā maksājuma shēmā (VMS) (t. i., atsaistīta no ražošanas). 4. Veselīguma pārbaude – saistītā atbalsta shēmu integrēšana vienotā maksājuma shēmā/vienotā platībmaksājuma shēmā (VMS/VPMS) 4.1. Saistītā atbalsta integrēšana VMS/VPMS pēc veselīguma pārbaudes Veselīguma pārbaudes rezultātā Padomes Regulas (EK) Nr. 73/2009 XI pielikumā tika uzskaitītas saistītā atbalsta shēmas, kuras dalībvalstīm bija jāintegrē vienotā maksājuma shēmā vai vienotā platībmaksājuma shēmā ne vēlāk kā attiecībā uz 2012. pieprasījumu gadu. Termiņš || Saistītā atbalsta shēma || Saistītā atbalsta juridiskais pamats || Attiecīgās dalībvalstis || Bruto summa, kas dalībvalstīm pieejama 2009. gadā (miljonos EUR) 2010. gads || Īpašā kvalitātes piemaksa par cietajiem kviešiem || Regulas (EK) Nr. 1782/2003 IV sadaļas 1. nodaļa || EL, ES, FR, IT, AT, PT || 127,600 2010. gads || Platībatkarīgais maksājums par laukaugiem, tostarp papildu maksājums par cietajiem kviešiem tradicionālajos audzēšanas apgabalos || Regulas (EK) Nr. 1782/2003 IV sadaļas 10. nodaļa || ES, FR || 1583,561 2010. gads || Atbalsts par olīvu audzēm || Regulas (EK) Nr. 1782/2003 IV sadaļas 10.b nodaļa || ES || 103,140 2010. gads || Platībatkarīgais atbalsts par apiņiem || Regulas (EK) Nr. 1782/2003 IV sadaļas 10.d nodaļa || FR, AT, SI (DE[6]) || 0,274 Vēlākais 2012. gadā || Piemaksa par proteīnaugiem || Regulas (EK) Nr. 73/2009 IV sadaļas 1. nodaļas 3. iedaļa || Visas ES-15 dalībvalstis || 77,796 Vēlākais 2012. gadā || Kultūratkarīgais maksājums par rīsiem || Regulas (EK) Nr. 73/2009 IV sadaļas 1. nodaļas 1. iedaļa || EL, ES, FR[7], IT, PT || 179,910 Vēlākais 2012. gadā || Platībatkarīgais maksājums par riekstiem || Regulas (EK) Nr. 73/2009 IV sadaļas 1. nodaļas 4. iedaļa || BE, DE, EL, ES, FR, IT, LU, NL, AT, PT, SI, UK || 96,622 Vēlākais 2012. gadā || Atbalsts cietes kartupeļu audzētājiem || Regulas (EK) Nr. 73/2009 IV sadaļas 1. nodaļas 2. iedaļa || DK, DE, ES, FR, NL, AT, FI, SE || 116,867 Vēlākais 2012. gadā || Piemaksa par sēklām || Regulas (EK) Nr. 73/2009 IV sadaļas 1. nodaļas 5. iedaļa || BE, EL, ES, FR, IT, NL, PT, FI || 30,923 Vēlākais 2012. gadā || Maksājumi liellopu un teļa gaļas nozarē, izņemot piemaksu par zīdītājgovīm || Regulas (EK) Nr. 73/2009 53. pants || BE, DK, ES, FR, NL, AT, PT, FI, SE, SI || 471,883 2012. gads || Pārejas posma maksājums par mīkstajiem augļiem || Regulas (EK) Nr. 73/2009 IV sadaļas 1. nodaļas 9. iedaļa || BG, HU, LV, LT, PL || 12,213 KOPĀ || 2800,789 Turklāt veselīguma pārbaudes rezultātā tika nolemts no 2010. pieprasījumu gada atcelt saistīto atbalstu par enerģijas kultūrām. Bruto kopsumma, kas 2009. gadā bija pieejama minētā maksājuma piešķiršanai, sasniedza 90 miljonus euro. Visbeidzot jāpiemin, ka Padomes Regulas (EK) Nr. 73/2009 XI pielikumā ir arī paredzēts no 2012. gada integrēt VMS/VPMS 187 miljonus euro, jo ir likvidēti trīs tirgus pasākumi: atbalsts rupjās lopbarības pārstrādei[8], atbalsts šķiedras linu un kaņepju pārstrādei[9] un piemaksa par kartupeļu cieti[10]. 4.2. Saistītā atbalsta fakultatīva integrēšana VMS/VPMS pēc veselīguma pārbaudes Ar Regulas (EK) Nr. 73/2009 51. panta 1. punktu ir atļauts dalībvalstīm, kuras saskaņā ar Regulas (EK) Nr. 1782/2003 64. panta 2. punktu ir nolēmušas piešķirt maksājumus aitas un kazas gaļas nozarē un/vai piemaksu par zīdītājgovīm, turpināt piešķirt šos maksājumus. Tās var arī pieņemt lēmumu noteikt, ka tā daļa no valstij noteiktā maksimālā apjoma, ko izmanto šiem maksājumiem, ir mazāka, nekā paredzēts atbilstīgi Regulas (EK) Nr. 1782/2003 64. panta 2. punktam, vai izbeigt šādu maksājumu piešķiršanu. Pamatojoties uz iepriekš minēto, attiecīgās dalībvalstis ir pieņēmušas šādus lēmumus. Termiņš || Saistītā atbalsta shēma || Saistītā atbalsta juridiskais pamats || Attiecīgās dalībvalstis || Pieņemtie lēmumi || Bruto summa, kas dalībvalstīm 2009. gadā ir pieejama saistītā atbalsta piešķiršanai (miljonos EUR) 2010. gads || Maksājumi par aitas un kazas gaļu || Regulas (EK) Nr. 73/2009 52. pants || ES || Pilnīga atsaistīšana || 239,294 2010. gads || Maksājumi par aitas gaļu || Regulas (EK) Nr. 73/2009 52. pants || FR || Pilnīga atsaistīšana || 86,027 2010. gads || Piemaksa par zīdītājgovīm || Regulas (EK) Nr. 73/2009 53. pants || FR || 25 % atsaistīšana + atvilkums EUR 25,19 miljonu apmērā, lai finansētu īpašo atbalstu saskaņā ar 68. pantu[11] || 208,794 2010. gads || Maksājumi par aitas un kazas gaļu || Regulas (EK) Nr. 73/2009 52. pants || SI || Pilnīga atsaistīšana || 0,697 2012. gads || Maksājumi par aitas un kazas gaļu || Regulas (EK) Nr. 73/2009 52. pants || DK || Pilnīga atsaistīšana || 0,855 KOPĀ || 535,667 Pamatojoties uz to pašu pantu, dalībvalstis, kuras saskaņā ar Regulas (EK) Nr. 1782/2003 68.b pantu ir izslēgušas no vienotā maksājuma shēmas visus maksājumus augļu un dārzeņu nozarē vai daļu no tiem, var nolemt: (1) turpināt piešķirt maksājumus līdz to beigu termiņam[12], kas noteikts Padomes Regulā (EK) Nr. 1782/2003, (2) vai līdz 2009. gada 1. augustam integrēt minētos maksājumus VMS, (3) vai arī līdz 2009. gada 1. augustam piešķirt tos mazākā apjomā, nekā nolemts saskaņā ar Regulas (EK) Nr. 1782/2003 68.b pantu. Saskaņā ar Padomes Regulas (EK) Nr. 73/2009 128. pantu līdzīgas iespējas bija pieejamas arī dalībvalstīm, kuras piemēro VPMS. Īstenojot gan spēkā esošos atsaistīšanas plānus, par kuriem lēmums bija pieņemts augļu un dārzeņu nozares reformas ietvaros, gan lēmumus, kas pieņemti pēc veselīguma pārbaudes, turpmāk norādītās summas, kas 2009. gadā vēl bija pieejamas saistītā atbalsta piešķiršanai, tika integrētas VMS/VPMS. Termiņš || Saistītā atbalsta shēma || Saistītā atbalsta juridiskais pamats || Attiecīgās dalībvalstis || Dalībvalstīm 2009. gadā pieejamā bruto summa, kas tika atsaistīta (miljonos EUR) 2011. gads || Atbalsts tomātu audzēšanai || Regulas (EK) Nr. 73/2009 54. pants || EL, ES, IT || 130,821 2012. gads || Atbalsts tomātu audzēšanai || Regulas (EK) Nr. 73/2009 54. pants || FR, PT || 20,684 2010. gads || Atbalsts tomātu audzēšanai || Regulas (EK) Nr. 73/2009 128. pants || SK || 0,174 2012. gads || Atbalsts tomātu audzēšanai || Regulas (EK) Nr. 73/2009 128. pants || SK, RO || 1,204 2010. gads || Atbalsts citu augļu un dārzeņu audzēšanai || Regulas (EK) Nr. 73/2009 54. pants || EL, ES || 111,653 2011. gads || Atbalsts citu augļu un dārzeņu audzēšanai || Regulas (EK) Nr. 73/2009 54. pants || FR, IT || 18,977 2011. gads || Atbalsts citu augļu un dārzeņu audzēšanai || Regulas (EK) Nr. 73/2009 128. pants || CY || 1,119 KOPĀ || 284,632 5. Atlikušās saistītā atbalsta iespējas Kā norādīts iepriekš, dalībvalstīm, kuras pēc 2003. gada reformas bija nolēmušas piešķirt maksājumus aitas un kazas gaļas nozarē un/vai piemaksu par zīdītājgovīm, un/vai kuras visus maksājumus par augļiem un dārzeņiem vai daļu no tiem bija izslēgušas no VMS vai VPMS, bija iespēja turpināt piešķirt šādus maksājumus tajā pašā vai zemākā apjomā. Tā rezultātā 2012. gadā tiešo maksājumu piešķiršanai attiecīgajās nozarēs joprojām bija pieejamas šādas summas. Saistītā atbalsta shēma || Saistītā atbalsta juridiskais pamats || Attiecīgās dalībvalstis || Bruto summa, kas dalībvalstīm 2012. gadā bija pieejama saistītā atbalsta piešķiršanai (miljonos EUR) Maksājumi par aitas un kazas gaļu || Regulas (EK) Nr. 73/2009 52. pants || PT, FI || 29,876 Piemaksa par zīdītājgovīm || Regulas (EK) Nr. 73/2009 53. pants || BE, ES, FR, AT, PT || 1068,563 Atbalsts citu augļu un dārzeņu audzēšanai || Regulas (EK) Nr. 73/2009 54. pants || FR, IT || 33,875 Atbalsts citu augļu un dārzeņu audzēšanai || Regulas (EK) Nr. 73/2009 128. pants || || 3,359 KOPĀ || 1135,673 Turklāt svarīgs veselīguma pārbaudes rezultāts bija iespēja, kas dalībvalstīm tika dota saskaņā ar Padomes regulas 68. pantu, proti, izmantot daļu no VIII pielikumā paredzētā finansējuma, lai piešķirtu lauksaimniekiem īpašu atbalstu, arī saistīto maksājumu veidā. Šis atbalsts arī aizstāja – pēc pārejas perioda, ja dalībvalstis tā vēlējās, – līdzšinējo iespēju, kas dalībvalstīm bija dota saskaņā ar Padomes Regulas (EK) Nr. 1782/2003 69. pantu, proti, izmantot līdz 10 % no valstij noteiktā maksimāli pieļaujamā daudzuma daļas, kas atbilst katrai tiešo maksājumu sistēmā iekļautajai nozarei, lai piešķirtu saistīto maksājumu par īpašiem lauksaimniecības veidiem un kvalitatīvu produktu ražošanu attiecīgajā nozarē. 2012. gadā summa, kādu dalībvalstis bija darījušas pieejamu no VIII pielikumā paredzētā finansējuma, lai piešķirtu saistīto atbalstu kā īpašo atbalstu, proti, atbalstu saskaņā ar Padomes Regulas (EK) Nr. 73/2009 68. panta 1. punkta a) apakšpunkta i)–iv) punktu un b) un e) apakšpunktu, bija 1202,257 miljoni euro, savukārt summa, kas bija atvēlēta, lai piešķirtu saistīto atbalstu saskaņā ar iepriekšējās regulas 69. pantu, 2009. gadā sasniedza 473,534 miljonus euro. 2012. gadā, ņemot vērā attiecīgo dalībvalstu (Spānijas, Grieķijas, Portugāles[13]) Pievienošanās līguma noteikumus, 269 miljoni euro joprojām bija pieejami, lai piešķirtu kultūratkarīgo maksājumu par kokvilnu. Turklāt Spānijai joprojām bija pieejami 24 miljoni euro, lai piešķirtu 5 gadu atbalstu cukurbiešu un cukurniedru audzētājiem (2013. gads ir pēdējais no 5 gadiem). Kopumā ņemot, veselīguma pārbaudes un iepriekšējo nozares reformu rezultātā 2012. pieprasījumu gadā tiešo maksājumu[14] bruto kopsummas (t. i., pirms modulācijas) procentuālā daļa, kas bija pieejama atsaistīto maksājumu piešķiršanai ES-27 dalībvalstīs, bija 94 % (no 77 % līdz 100 % atkarībā no dalībvalsts). [1] Skatīt Lauksaimniecības politikas perspektīvu kopsavilkumu Nr. 1: “The CAP in perspective: from market intervention to policy innovation”, http://ec.europa.eu/agriculture/publi/app-briefs/01_en.pdf. [2] Skatīt “CAP Health Check – Impact assessment Note No 3 on partially coupled support”, http://ec.europa.eu/agriculture/healthcheck/ia_annex/c3_en.pdf. [3] Padomes Regula (EK) Nr. 73/2009 (OV L 30, 31.1.2009.). [4] COD 16049/08 (2008. gada 20. novembris) un COD 5263/09 ADD 1 (2009. gada 9. janvāris). [5] Izņemot tiešos maksājumus POSEI un Egejas jūras salām. [6] Summa, kas līdz 2009. gadam bija Vācijas rīcībā, lai piešķirtu saistīto atbalstu par apiņiem, netika atsaistīta no ražošanas, bet gan pārcelta uz īpašu finansējumu, kuru Vācija varēja izmantot, lai atbalstītu šo nozari saskaņā ar vienoto TKO. [7] Summa, kas bija pieejama, lai piešķirtu saistīto atbalstu rīsu audzēšanai Francijas Gviānā, tika iekļauta finansējumā, kas pieejams atbalsta piešķiršanai POSEI. [8] Paredzēts Regulas (EK) Nr. 1234/2007 II daļas I sadaļas 4. nodaļas I iedaļas I apakšiedaļā. [9] Paredzēts Regulas (EK) Nr. 1234/2007 II daļas I sadaļas 4. nodaļas I iedaļas II apakšiedaļā. [10] Paredzēta Regulas (EK) Nr. 1234/2007 95.a pantā. [11] Saskaņā ar Padomes Regulas (EK) Nr. 73/2009 69. panta 6. punkta b) apakšpunktu dalībvalstis var piesaistīt līdzekļus, kas vajadzīgi, lai segtu 68. panta 1. punkta a), b), c) un d) apakšpunktā paredzēto īpašo atbalstu, lineāri samazinot tiešos maksājumus, kas minēti 53. pantā. [12] 2011. pieprasījumu gads ir pēdējais gads, kurā iespējams izmantot līdz 50 % no valstij noteiktā maksimāli pieļaujamā daudzuma daļas, lai atbalstītu tomātu audzēšanu; 2012. pieprasījumu gads ir pēdējais gads, kurā iespējams izmantot līdz 75 % no valstij noteiktā maksimāli pieļaujamā daudzuma daļas, lai atbalstītu svaigu vīģu, svaigu citrusaugļu, galda vīnogu, bumbieru, persiku un nektarīnu un ‘d'Ente’ plūmju audzēšanu. [13] Summa, kas pieejama Bulgārijai, ir iekļauta VPMS finansējumā. [14] Izņemot tiešos maksājumus POSEI un Egejas jūras salām.